1910. évi október 31-éről. 
97 
Taxiderraie és Bick geológiájának legújabb kiadása. Vettem 
továbbá 8000 drb. karlsbadi rovartűt stb. 30 koronát a term. tud. 
társulatnak küldtem be tagsági díj gyanánt. 
Adakozás útján a következő tárgyakkal gyarapodott 
gyűjteményünk: 1 drb. fekete rigó fehér foltokkal (egy tanuló 
ajándéka), 3 drb. füles denevér, 1 drb. tüskegomba, 1 drb. 
tarka kőszén, 1 drb. parti futó, 2 drb. halácska (Tonecsek 
pékmester ajándéka), 2 drb. teknősbéka-tojás (Kugler iskola- 
szolga). Vétel: egy vizityúk kitömve, Laubner Károly dinamitgy. 
igazg. tanítótól. 
Továbbá jelentem, hogy az Erdélyi nemzeti múzeum Kolozs- 
várott azon kérelemmel fordult hozzám, hogy gyűjteményünkből 
a Carex-féle növényeket küldjem át tanulmányozás végett. 
A múzeumok és könyvtárak országos főfelügyelősége 
kegyes közbenjárására október havában, államköltségen négy 
hétig a nemzeti múzeum állat- és ásványtár! szakosztályát 
tanulmányoztam, melyért e helyen is hálás köszönetemet 
fejezem ki. Ő Méltósága Fraknói Vilmos püspök és országos 
főfelügyelő úr igen szívélyesen fogadott és a legnagyobb előzé- 
kenységgel Ígérte meg, hogy a pozsonyi múzeum ügyét a tőle 
telhető támogatásban fogja részesíteni. Az év folyamán 
Dr. Krenner és Dr. Horváth Géza nemzetmúzeumi igazgató 
urak látogatták gyűjteményünket. Az 1909. év végén volt a 
múzeumban 24536 drb. A nyitási napokon május hó 1-jétől 
október hó végéig 3563 személy látogatta meg a múzeumot. 
6. Dr. Pantocsek József felolvassa Chyzer Kornél és 
Boeckh Jánosról szóló emlékbeszédeit. 
Az egyesület meghatva hallgatja az emlékbeszédeket 
és titkár javaslatára azokat a közleményeinkben kinyo- 
matja.*) 
7. Dr. Schwicker Alfréd felolvassa Than Károly feletti 
emlékbeszédét. 
Az egyesület meghatva hallgatja az emlékbeszédet 
és titkár javaslatára a közleményekben való kinyomat- 
tatását határozza el.*) 
8. Más tárgy nem lévén elnök az ülést berekeszti. 
*) Az emlékbeszédek jelen közleményeinkben megjelentek. 
